สำนักงานเขตสะพานสูงไม่มาเก็บขยะเป็นเดือน รถเก็บขยะแจ้งว่าที่บ้านมีกิ่งไม้กับใบไม้ ที่ผ่านมาก็ไม่เคยมีปัญหาการเก็บขยะมาก่อนแต่พอเปลี่ยนคนเก็บขยะ อ้างว่ามีใบไม้กับกิ่งไม้จึงบอกจะไม่เก็บขยะ ซึ่งใบไม้และกิ่งไม้ส่วนใหญ่จะเป็นใบไม้จากต้นคูณที่ทางกทม.มาปลูกไว้หน้าบ้านแล้วลมพัดเข้ามาในบ้านจะต้องกวาดใส่ถังขยะทุกเช้า เพื่อไม่ให้ไหลลงท่อระบายน้ำ ทั้งนี้ได้แจ้งทางสำนักงานเขตแล้ว โดยสำนักงานเขตฯ บอกว่าจะแจ้งรถเก็บขยะเก็บให้ แต่ก็เงียบหายไม่มาปฏิบัติหน้าที่เก็บขยะเหมือนเดิม ผมก็ไม่เข้าใจกับการทำงานของ กทม. พอมีใบไม้ที่เกิดจากต้นไม้ ที่ กทม. มาปลูกซะเป็นส่วนใหญ่แล้วจะไม่ต้องเก็บให้กับทางประชาชนเลยใช่ไหม วิธีการแก้ไขปัญหาการจัดเก็บขยะที่มีใบไม้โดยไม่ยอมปฏิบัติหน้าที่จัดเก็บให้เรียบร้อย เป็นการแก้ไขปัญหาที่ถูกททางแล้วหรือ เพราะหากวางทิ้งไว้นานๆ จะทำให้ขยะรกในซอย หากมีลมพัดเกลื่อนพื้น ฝนตก แล้วขยะอุดตันท่อปัญหาที่ตามมาจะมีมากกว่าเดิมนะครับ เพราะตอนนี้ก็มีเกือบ 6 เข่ง หรือจะต้องให้ผมถ่ายรูปแล้วส่งให้หน่วยงานอื่นเพื่อดำเนินการในส่วนนี้ต่อไป จึงขอความอนุเคราะห์แจ้งรถเก็บขยะดำเนินการเก็บขยะตามหน้าที่ที่ควรจะเป็นโดยด่วนด้วยนะครับ หวังว่าจะได้รับการแก้ไขปัญหาในส่วนนี้และไม่มียอมปฏิบัติหน้าที่เช่นนี้อีก
#1555 #bkkrongtook